স্টাফ রিপোর্টার ॥ হবিগঞ্জ শহরের শায়েস্তানগর হকার্স মার্কেট এলাকায় সিএনজি অটোরিক্সা ও টমটমের সংঘর্ষে পুলিশসহ ৭ জন আহত হয়েছে। গতকাল শনিবার বিকালে এ ঘটনা ঘটে। জানা যায়, ধুলিয়াখাল থেকে একটি টমটম যাত্রী নিয়ে উল্লেখিত স্থানে পৌছলে সিএনজি স্ট্যান্ড থেকে বের হওয়ায় একটি সিএনজি তাকে ধাক্কা দেয়। এতে উল্লেখিত যাত্রীরা আহত হয়। গুরুতর আহতাবস্থায় জায়েদা বেগম, সাথী, সামসুল হক, লিটন, সাইদুলকে হবিগঞ্জ সদর হাসপাতালে ভর্তি করা হয়েছে। পরে খবর পেয়ে পুলিশ সিএনজি ও টমটমটিকে আটক করে। কিন্তু চালক পালিয়ে যায়।